Na temelju Zakona o proračunu (Narodne novine br. 144/21), Zakona o financiranju jedinica lokalne i područne (regionalne) samouprave (Narodne novine br. 127/17, 138/20,151/22, 114/23), Zakona o socijalnoj skrbi (Narodne novine br. 18/22, 46/22, 119/22, 71/23, 156/23, 61/25) i Zakona o zdravstvenoj zaštiti (Narodne novine br. 100/18, 125/19, 147/20, 119/22, 156/22, 33/23, 36/24, 102/25) Grad Pula - Pola, Upravni odjel za društvene djelatnosti i mlade objavljuje dana 14.08.2026. godine


Poziv za iskazivanje interesa
za financiranje programa i projekata 
 javnih potreba Grada Pula - Pola u djelatnostima socijalne skrbi, zdravstva i javnog zdravstva u 2027. godini


I.

Javne potrebe u djelatnostima socijalne skrbi, zdravstva i javnog zdravstva za koje su osigurana sredstva iz Proračuna Grada Pula - Pola za 2027. godinu jesu programi i projekti od interesa za Grad Pula - Pola koji su usmjereni na podizanje standarda kvalitete življenja građana, a odnose se na  područje socijalne, zdravstvene i javnozdravstvene djelatnosti. 

II.

Pravo prijavljivanja na Poziv za iskazivanje interesa javnih potreba Grada Pula - Pola u djelatnostima socijalne skrbi, zdravstva i javnog zdravstva u 2027. godini imaju ustanove – proračunski korisnici drugih proračuna koje obavljaju djelatnost iz područja naznačenog u ovom Pozivu.

Opća Mjerila za ostvarivanje financijske potpore za programe ili projekte ustanova- proračunskih korisnika drugih proračuna u djelatnostima socijalne skrbi i zdravstva su: 
1. Ustanove - proračunski korisnici drugih proračuna registrirane za provođenje ponuđenog programa ili projekta, s djelovanjem na području Grada Pula - Pola, a programom moraju biti obuhvaćene osobe s prebivalištem u gradu Pula - Pola 
1. U programu mora biti naveden cilj i sadržaj programa, vrijeme i mjesto provođenja, opis aktivnosti, očekivani rezultati po realizaciji programa/projekta, broj osoba koji profesionalno vode program/projekt i po kojoj osnovi (ugovor o radu, ugovor o djelu i slično), udio volonterskog rada u izvođenju ponuđenog programa/projekta
1. Prijavitelj programa/projekta mora jasno definirati je li program ili projekt besplatan za korisnike ili se po određenoj, jasno definiranoj osnovi, naplaćuje od korisnika te o kojoj je osnovi naplate riječ
1. Program/projekt mora biti koncipiran na način da je moguće provoditi kontrolu i nadzor  provedenih aktivnosti i utrošenih odobrenih sredstava.

III.

Prijava mora biti sastavljena na način da sadrži:
1. Obrazac 1  - Opis programa /projekta
2. Obrazac 2  - Proračun programa/projekta
3. Obrazac 3 -  Izjava o partnerstvu
4. dokaz o registraciji
5. dokaz da je prijavljeni program/projekt prethodno prihvaćen od strane ovlaštenog tijela podnositelja, u obliku Odluke ili drugog odgovarajućeg akta
6. suglasnost nadležnog tijela ukoliko se određena programska aktivnost namjerava provoditi u institucijama (iz područja predškolskog odgoja, obrazovanja, socijalne skrbi, zdravstva i slično)
7. drugi prilozi kojima se dokumentiraju dosadašnje aktivnosti ukoliko ih je bilo.

IV.

U proračunu Grada Pula - Pola za 2027. godinu osigurat će se financijska potpora za programe/projekte, sukladno djelokrugu rada Upravnog odjela za društvene djelatnosti i mlade  pri čemu će se financirati programi/ projekti čiji će financijski planovi sadržavati direktne troškove provedbe programa/ projekata, a posebno će se vrednovati programi/projekti koji su usklađeni i vezani za mjere i aktivnosti sa Planom razvoja Grada Pula – Pola  za razdoblje 2020.- 2030. godine, Posebnim ciljem 1: Grad po mjeri čovjeka i Mjerom i aktivnostima unutar posebnog cilja 1.3. u slijedećim područjima:

1. SOCIJALNA SKRB
Programi i projekti sukladno Mjeri i aktivnostima unutar Posebnog cilja 1.3. koji su usmjereni na osobe s invaliditetom, djecu i mlade u riziku, starije osobe, osobe u nepovoljnom socioekonomskom položaju, te na razvoj i dostupnost socijalnih usluga u zajednici.
2. ZDRAVSTVO
Programi i projekti Mjeri i aktivnosti unutar Posebnog cilja 1.3. koje su usmjereni na unaprijeđenje tjelesnog zdravlja, zdravih stilova života, očuvanje i unapređenje mentalnog zdravlja, s posebnim naglaskom na djecu i mlade te starije osobe, uključujući preventivne, savjetodavne, edukativne i grupne oblike psihosocijalne podrške.
V.

Prijave se podnose Upravnom odjelu za društvene djelatnosti i mlade. 

VI.

Prijave  se dostavljaju isključivo na propisanim obrascima koji su kao i Upute za prijavitelje sastavni dio ovog Poziva.
Upute za prijavitelje i popis obveznih priloga koji se prilažu prijavi, dostupni su na mrežnoj stranici Grada www.pula.hr u rubrici Upravni odjel za društvene djelatnosti i mlade pod Obavijesti 
 https://www.pula.hr/hr/gradska-uprava/upravni-odjeli-i-sluzbe/upravni-odjel-za-drustvene-djelatnosti-i-mlade/obavijesti/

VII.

Obrasci prijave obvezno se popunjavaju na računalu. Prijave sa svim obveznim prilozima, prijavitelj podnosi u papirnatom obliku  preporučeno poštom, kurirom ili osobno (predaja u pisarnici Grada) na adresu: Grad Pula - Pola, Pisarnica , Stara tržnica 1, 52 100 Pula, uz napomenu naziva Poziv za iskazivanje interesa javnih potreba – ustanove - socijalna skrb, zdravstvo i javno zdravstvo.
Grad Pula-Pola može zatražiti od prijavitelja dostavu dokumentacije i u izvorniku.

VIII.

Ustanove-proračunski korisnici drugih proračuna obvezni su ponuditi programe/projekte iz područja socijalne skrbi, zdravstva i javnog zdravstva do  25. kolovoza 2026. godine.

IX.

Financijska potpora iz proračuna Grada Pula - Pola ne može se ostvariti:
· za program ili projekt za koji su u cijelosti odobrena sredstva iz državnog proračuna ili iz drugih izvora
· za program/projekt prijavitelja čija se djelatnost financira po posebnim propisima
· za financiranje djelatnosti prijavitelja.

X.

Prijave koje nisu dostavljene u roku određenim u Pozivu za iskazivanje interesa za financiranje programa i projekata javnih potreba Grada Pula - Pola u djelatnostima socijalne skrbi, zdravstva i javnog zdravstva u 2027. godini koje nisu sačinjene sukladno Pozivu i Uputama za prijavitelje neće se razmatrati.
Također se neće razmatrati prijave s nepotpunim i netočnim podacima i prilozima i prijave korisnika koji nisu uredno izvršili obveze po odobrenim programima/projektima u prethodnom razdoblju.  
Raspored sredstava javnih potreba u djelatnostima socijalne skrbi, zdravstva i javnog zdravstva Grada Pula - Pola za 2027. godinu za ustanove, biti će objavljen u Programu javnih potreba društvenih djelatnosti Grada Pula – Pola za 2027. godinu po usvajanju Proračuna Grada Pula - Pola za 2027. godinu.

KLAUZULA O PRIHVAĆANJU JAVNE OBJAVE OSOBNIH PODATAKA
Svi kandidati podnošenjem prijave daju svoju suglasnost Gradu Pula - Pola da u njoj navedene osobne podatke prikuplja i obrađuje u svrhu prikupljanja i financiranja programa javnih potreba s područja obrazovanja, predškolskog odgoja, socijalne skrbi i zdravstva i javnog zdravstva , te da ih može koristiti u svrhu uplate odobrenih financijskih sredstava, kontaktiranja i objave na  internetskim stranicama i/ili u javnom glasilu Grada Pula - Pola. Prava prijavitelja i postupanje u odnosu na njegove osobne podatke objavljena su na
http://www.pula.hr/hr/rad-gradske-uprave/gdpr 

